ທ່ານ ຮອງນາຍົກລັດຖະມົນຕີ ລົງຢ້ຽມຢາມ ແລະເຮັດວຽກຢູ່ແຂວງໄຊຍະບູລີ
ໃນຕອນເຊົ້າຂອງວັນທີ 18 ສິງຫາ 2016 ນີ້ຢູ່ທີ່ຫ້ອງປະຊຸມຫ້ອງວ່າການປົກຄອງແຂວງໄຊຍະບູລີ ທ່ານ ປອ ບຸນທອງ ຈິດມະນີ ກຳມະການກົມການເມືອງສູນກາງພັກ ປະທານກວດກາສູນກາງພັກ ຮອງນາຍົກລັດຖະມົນຕີແຫ່ງ ສປປ ລາວ ພ້ອມດ້ວຍຄະນະໄດ້ລົງຢ້ຽມຢາມ ແລະເຮັດວຽກຢູ່ແຂວງໄຊຍະບູລີ, ໂດຍການໃຫ້ກຽດຕ້ອນຮັບຂອງທ່ານ
ພົງສະຫວັນ ສິດທະວົງ ກຳມະການສູນກາງພັກ ເລຂາພັກແຂວງ ເຈົ້າແຂວງໆໄຊຍະບູລີ, ມີຄະນະປະຈຳພັກແຂວງ, ກຳມະການພັກແຂວງ, ມີຫົວໜ້າ,ຮອງຫົວໜ້າພະແນກການ,ກຳລັງປ້ອງກັນຊາດ-ປ້ອງກັນຄວາມສະຫງົບ,ພະນັກງານປະຕິວັດອາວຸໂສ ພ້ອມດ້ວຍພະນັກງານຫຼັກແຫຼ່ງຂອງແຂວງເຂົ້າຮ່ວມ.
ໃນໂອກາດລົງຢ້ຽມຢາມ ແລະເຮັດວຽກຂອງທ່ານ ປອ ບຸນທອງ ຈິດມະນີ ໃນຄັ້ງນີ້ຍັງໄດ້ຮັບຟັງການລາຍງານສະພາບໃນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມຂອງແຂວງໄຊຍະບູລີ ຈາກທ່ານ ພົງສະຫວັນ ສິດທະວົງ ເຈົ້າແຂວງໄຊຍະບູລີ ເຊີ່ງໃນໄລຍະ 10 ເດືອນຜ່ານມາເສດຖະກິດ-ສັງຄົມໄດ້ສືບຕໍ່ຂະຫຍາຍຕົວຢ່າງຕໍ່ເນື່ອງ ລວມຍອດຜະລິດຕະພັນພາຍໃນ GDP0ຂະຫຍາຍຕົວບັນລຸໃນລະດັບ 9%, ລວມຍອດຜະລິດຕະພັນພາຍໃນ 7,900 ຕື້ກີບ ສະເລ່ຍໃສ່ຫົວຄົນໜື່ງໄດ້ 20.100.00 ກວ່າກີບ ເທົ່າກັບ 2,500 ໂດລາສະຫະລັດ, ຈາກນັ້ນທ່ານ ປອ ບຸນທອງ ຈິດມະນີ ກຳມະການກົມການເມືອງສູນກາງພັກ ປະທານກວດກາສູນກາງພັກ ຮອງນາຍົກລັດຖະມົນຕີ ຍັງໄດ້ເນັ້ນໜັກໃຫ້ການນຳທຸກຂັ້ນໃຫ້ເອົາໃຈໃສ່ໃນວຽກງານ3ສ້າງໂດຍຕິດພັນກັບການສ້າງບ້ານພັດທະນາໃຫ້ປະກົດຜົົົົົົົົົົົົົນເປັນຈິງ ແລະ ໃຫ້ມີຄວາມໝັກແໜ້ນ ຊຸກຍູ້ໃຫ້ປະຊາຊົນມີການແຂ່ງຂັນປູກພືດເປັນສິນຄ້າຫຼາຍຂຶ້ນ, ສືບຕໍ່ວຽກງານປ້ອງກັນຊາດປ້ອງກັນຄວາມສະເຫງົບໃຫ້ມີຄວາມເຂັ້ມແຂງໜັກແໜ້ນ.ຂ່າວເຊີເກີ